Á fund nefndarinnar mætti Ásmundur Einar Daðason félags - og jafnréttismálaráðherra ásamt Bjarnheiði Gautadóttur og Hönnu Sigríði Gunnarsdóttur frá velferðarráðuneytinu . Fóru þau yfir málið og svöruðu spurningum nefndaramanna . Þá mættu Hildur Dungal og Ragna Bjarnadóttir frá dómsmálaráðuneytinu , Björn Snæbjörnsson og Drífa Snædal frá Starfsgreinasambandinu , Halldór Grönvold og María Lóa Friðjónsdóttir frá ASÍ , Ragnar Ólason og Viðar Þorsteinsson frá Eflingu , Ragnar Árnason frá Samtökum atvinnulífsins , Björn Þ. Rögnvaldsson og Svava Jónsdóttir frá Vinnueftirlitinu , Gísli Davíð Karlsson og Unnur Sverrisdóttir frá Vinnumálastofnun , Elín Alma Arthursdóttir og Ragnhildur D. Þórhallsdóttir frá embætti ríkisskattsjóra og Karl Steinar Valsson frá lögreglunni á höfuðborgarsvæðinu . Fóru þau yfir málið og svöruðu spurningum nefndarmanna .